তো এখন আমি যেটা দেখি, সবাই একটা বিষয় নিয়ে খুব দ্বিধাগ্রস্ত থাকে। পিএইচপি নাকি জাভা? এন্ড্রয়েড অ্যাপ নাকি পাইথন? আবার অনেকের ধারণা, ডট নেটে কাজ করতে না পারলে তার জীবন ব্যর্থ। এরকম কনফিউশন থাকাটা অস্বাভাবিক কিছু না, বরং খুবই স্বাভাবিক। কয়েকদিন আগে সরকারের একটা প্রজেক্ট FTFL (Fast Track Future Leader)-এর শেষ সপ্তাহে প্রোগ্রামিং ট্রেনিং দিতে গিয়েছিলাম। সেখানে এক মাসের ফাউন্ডেশন ট্রেনিং (কমিউনিকেশন স্কিল, আদব-কায়দা, সফট স্কিল ও একটু প্রোগ্রামিং স্কিল) শেষে সবার জন্য বিভিন্ন ট্র্যাক দেওয়া হল। আগ্রহ ও দক্ষতার বিচার করে বিভিন্ন জনকে বিভিন্ন ট্র্যাকে দেওয়া হলো। সেই ট্র্যাকের উপর ৩ মাসের প্রশিক্ষণ হবে। ট্র্যাকগুলো ছিলো ডট নেট, পিএচইপি (লারাভেল ফ্রেমওয়ার্ক), মোবাইল অ্যাপস্ (অ্যান্ড্রয়েড), জাভা ইত্যাদি। শিক্ষার্থীদের মাঝে এই ট্র্যাক নির্বাচন নিয়ে ব্যাপক টেনশন! কয়েকজন আমার সাথে কথা বলল, ভাইয়া অমুক ট্র্যাক নিচ্ছি, ভুল করছি না তো?